Sereka Pêroyî ya Partîya Şorişgêre Elîfe Torun Oneren ANFyî rê qisey kerd û pare kerd ke îqtîdarê AKP-MHPyî semedê şerê vera kurdan tezkere da qebulkerdene û kewt peyê derdê ameyoxê xo.
Onerene vat: ''Îqtîdaro faşîst ê AKP-MHPyî semedê ameyoxê xo vera kurdan, cinîyan, karkeran, wendekaran polîtîkayan keno. Îqtîdar zî sey ma zaneno ke do birijîyo coka dest erzeno şerî. Emrê tezkereyî qasê di serran ame dergkerdene. Armanco tewr pîl ê Erdoganî hêrişê vera Rojawanî yo û oyo bîn zî no yo ke Erdogan wazeno pê kaosî estbîyayîşê xo rê dewam bikero. Xora blokê AKP-MHPyî hêrişê her kesî keno. Ma faşîzmê ci reyde têrî yê.''
Onerene îfade kerd ke tezkereyê şerî wextê pêvînayîşanê budçe de ame tesdîqkerdene û vat: ''Ma bi serran o budçeya şerî nê budçeya şarî wazenê. Şer yeno manaya vêşanîye, sefalet û xizanîye. No şer hetê qesre ra yeno ferzkerdene, semedê ameyoxê qesre yo. Cara merdimî binê sînorê vêşanîye de yê. Bedelanê şerê îqtîdarî peynîya peyêne de do şar bido. Ma wazenê budçe semedê haştîye bişuxilîya.''
